### Resume

Grundejer har anmodet om lokalplanlægning nord for Ernst Hansen i Bredsten. Området på cirka 5 hektar er i rammeområde 8.B.8 Boligområde ved Ernst Hansen i Bredsten og landbrugsjord i dag. Der er i 2017 udarbejdet en Strukturplan samt lokalplan nr. 1209 Boligområde nordøst for Ernst Hansen, Bredsten for den østlige tredjedel af strukturplanområdet. Denne lokalplan omfatter de to resterende delområder i strukturplanen. Der ønskes mulighed for at udlægge cirka 15 åben lav grunde med vejadgang fra Boris Larsen mod øst, og cirka 38 tæt lav boliger som dobbelthuse med vejadgang fra Ernst Hansen.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Udkast til fremtidig udnyttelse af lokalplanområdet.

![](data:image/png;base64...)

Figur 3: Grøn strukturplan nord for Ernst Hansen.

Området opdeles i tre delområder. I delområde 1 med vejadgang fra Boris Larsen udlægges cirka 15 åben lav grunde med en størrelse på mindst 750 m² og højst 1.200 m². I delområde 2 med vejadgang Ernst Hansen udlægges cirka 38 tæt lav grunde med en størrelse på mindst 400 m². I delområde 3 udlægges areal til fortov ved offentlig vej, Ernst Hansen.

Området er i indvindingsopland til vandværk, og fælles p-pladser ved tæt lav boliger udlægges med tæt belægning.

Regnvand føres til eksisterende regnvandsbassin nordøst for Boris Larsen. I de fælles friarealer er udlagt grønne kiler med opholdsarealer, skybrudslavninger og stier, der giver forbindelse til stier i naboområderne.

Halberg & Olsen Innovation ApS har som udvikler via fuldmagt fra grundejer anmodet om lokalplanlægning af det udlagte areal på landbrugsejendommen Ernst Hansen 105, 7182 Dagmar Pedersen. Udvikler oplyser, at da projektet som udgangspunkt sælges videre, kendes udformningen af det konkrete tæt lav boligprojekt endnu ikke. Udviklers rådgiver, Martin Hermansen, har dog fremsendt referencefoto på et tidligere projekt som eksempel. Se vedlagte bilag.

Det vurderes, at der i lokalplanen skal stilles krav om, at der kun må opføres åben lav boliger i delområde 1, samt at der højst må opføres 38 tæt lav boliger i delområde 2, hvor tæt lav bebyggelsen skal opføres som dobbelthuse med saddeltag for at sikre indpasning i den eksisterende bebyggelse ved Ernst Hansen. Boligbebyggelse må opføres i op til to etager og 8,5 meters højde.

Strukturplan

Der er udarbejdet en grøn strukturplan for cirka 9,5 hektar i rammeområde 8.B.8. Strukturplanen viser det overordnede princip med to vejadgange fra offentlig vej, Ernst Hansen og grønne stiforløb med forbindelse til eksisterende grønne stiforløb. I strukturplanen er indpasset 3 boligområder med et grønt nærareal midt i hvert boligområde, inspireret af den ældre åben lav bebyggelse ved Morten Schou, syd for Ernst Hansen.

Særlige planmæssige forhold

Ane Jepsen ejendom, Ernst Hansen 105, 7182 Bredsten, rummer et korntørreanlæg med tre siloer. Det vurderes, at der skal udarbejdes en støjredegørelse, der fastlægger de nødvendige støjdæmpende tiltag. Det skal afklares, om der er andre aktiviteter på ejendommen, der bidrager til miljømæssig påvirkning af det fremtidige boligområde. Indpasning af evt. støjdæmpende tiltag i området forudsætter, at situationsplanen revideres.

Disponering af området i overensstemmelse med strukturplanen forudsætter, at der sker tilslutning til privat(e) fællesvej/-stier, dvs. er under forudsætning af accept fra tre vej- og stiejere på nabomatrikler. Det vurderes, at en hoveddrænledning tværs gennem delområde 2 mod nordøst skal stedfæstes, og situationsplanen forudsættes revideret, så bebyggelse i ledningens respektzone kan undgås.

Vurdering af afledte konsekvenser

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for afledte konsekvenser er vedlagt som bilag.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden. Hvis der i høringsperioden er helligdage/ferie, forlænges den til fem uger.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

Sagens videre forløb

Sagen skal alene behandles af Teknisk Udvalg.

Klima- og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1397 igangsættes. |
| at | skelkonstatering af områdets areal og stedfæstelse af hoveddrænledningens forløb, fartdæmpende tiltag på boligveje, sikring mod støj og/eller anden miljømæssig påvirkning fra ejendommens landbrugaktiviteter, samt boligantal og -placering vurderes nærmere i forbindelse med lokalplanarbejdet. |

### Beslutning

Godkendt.